Die dassievoël (Thamnolaea cinnamomeiventris) is 'n voël in die familie van vlieëvangers (Muscicapidae) in die orde van sangvoëls (Passeriformes). Die spesie het vroeër aan die familie van lysters behoort. In Engels staan die voël as die Mocking Cliff-Chat bekend. Die voël is 'n algemene, maar gelokaliseerde, standvoël wat op kranse en rotsbelaaide heuwelhange en klowe leef. Die voël is 22 cm lank en weeg 46 tot 53 gram. Die mannetjie is blinkswart met 'n helder, kastaiingbruin pens, fondament en kruis, en wit skouervlekke. Die wyfie het 'n donkergrys rugkant en die borskant is kastaiingbruin. Die jong voël lyk soos die wyfie maar is net valer. Hulle woon in familiegroepe of pare saam en soek ook kos op die grond. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Newman se Voëls van Suider-Afrika, ISBN 1868729826 Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7